Phalangopsidae
Hii ni moja ya familia kubwa zaidi za nyenje yenye spishi zinazotofautiana sana. Kwa hivyo ni ngumu kutoa maelezo ya jumla ya mofolojia na tabia zao. Spishi nyingi huonekana kuishi katika misitu, huku idadi nzuri zikiishi katika mapango. Wadudu hao hukiakia wakati wa usiku na hula dutu za kioganiki kati ya takataka za majani au takataka nyingine katika kisa cha mapango. Wakati wa mchana hujificha kwenye mashimo. Spishi nyingi hupendelea hali ya unyevunyevu, ingawa spishi nyingine huko Australia na visiwa kadhaa vya Pasifiki huishi katika hali kavu.